شەفەق
نیوز/ سایت World Population Review
ئەمریکی ک تایبەتمەنە وە هەژمار دانیشتگی، ئاشکرا کرد ک دانیشتگەیل
عراق لە ساڵ ٢٠٢٢ لە ٤٤ مەلیۆن کەس رەد کەێد، وتیش: زیایکردن دانیشتگی لە عراق لە کۆتایی
سەدەگە رەسێدە زیاتر لە ١٠٧ مەلیۆن کەس.
سایتەگە
لە راپۆرتیگ ئاژانس شەفەق نیوز لەلی ئاگادارە وت: وەگورەی مەزەنە، هەژمار دانیشتگەیل
عراق ئیرنگە رەسێدە ٤٤،٨٦٥،٧٠٢ کەس ئەرا ساڵ ٢٠٠٢، و دیاری کرد ک مەزەنەی شمارەی دانیشتگەیل
عراق وەگورەی نەتەوە یەکگرتگەیل لە تەمووز گوزەشتە رەسیە ٤٤،٤٩٧،١٢٢ کەس.
وتیش:
شمارەی دانیشتگەیل عراق ئەوەسا تا کۆتایی سەدەگە هەر وەردەوام بوود، تا کۆتایی ساڵ
٢٠٨٥ لە ١٠٠ مەلیۆن کەس رەد کەێد، و مەزەنە هەس لە کۆتایی سەدەگە هەژمار دانیشتگەیل
عراق بڕەسێدە ١٠٧،٣٣ مەلیۆن کەس.
وتیش:
زیایکردن دانیشتگی لە عراق ئیسە رەسێدە ریژەی ٢،٣٢% لە ساڵیگ، ک ئەوەیش هەر ساڵێک کەمیگ
لە یەک مەلیۆن کەس کەمتر زیایەو کەێد، وتیش: ریژەی لەداڵگبوین رووژانە رەسێدە ٣،٢٩٤
مناڵ لە رووژیگ، و ریژەی مردن رەسێدە ٥٤٠ کەس لە رووژیگ.
وتیش؛
لەبان ئەو نائارامیە لە عراق، ک ئاست مردن و ئاوارەیی بەرزەو کرد، هەمیش دانیشتگەیل
هانە زیایبوین، و ئەوەیش چوودەو ئەرا ئاست توانای زاوزویکردن لە عراق ک رەسێدە ٣،٥٨٨
لەداڵگبوین ئەرا هەر ژنیگ، و داوەزین ئاست مردن مناڵەیل، وتیش: ریژەی زاوزویکردن هالە
داوەزین وەگەرد ئەوە ک ژنەیل زیاتر دەرفەت خوەنەواری و پیشەیی کەفێدە دەسیان.
